Diari Oficial de la Generalitat Valenciana


Sumari del DOGV 6101, del 14-09-2009 (2009/10155)

CORRECCIÓ d'errades de l'Orde de 28 d'agost de 2009, de la Conselleria d'Educació, per la qual es creen llocs itinerants de treball docent en determinats centres públics d'Educació Infantil i Primària, de titularitat de la Generalitat, per al curs 2009/2010.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6101

Data del DOGV
:   14-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10033


Data del document
:   14-09-2009

Organisme emissor
:   Conselleria d'Educació

Tipus de document
:   Correcció d'errades

Correcció d'errades

 Descriptors 

:   * ensenyament primari
    * educació preescolar
    * centre d'ensenyament
    * concurs administratiu

CORRECCIÓ d'errades de l'Orde de 28 d'agost de 2009, de la Conselleria d'Educació, per la qual es creen llocs itinerants de treball docent en determinats centres públics d'Educació Infantil i Primària, de titularitat de la Generalitat, per al curs 2009/2010. [2009/10157]
S'ha observat una errada en la publicació de la resolució esmen-tada (DOCV núm. 6100, d'11.09.2009), que consisteix a un defecte en la visualització del document, per la qual cosa es publica de nou tot seguit.
«La Llei Orgànica 2/2006, de 3 de maig, d'Educació (BOE núm. 106 de 04.05.2006), en l'article 93, establix que, en Educació Primària, les ensenyances de la música, de l'educació física, dels idiomes estrangers o d'aquelles altres ensenyances que determine el Govern, prèvia consulta a les comunitats autònomes, han de ser impartides per mestres amb l'especialització o qualificació corresponent.
L'Orde de 10 de gener de 1997 (DOGV de 24.01.1997), de la Conselleria de Cultura, Educació i Esport, per la qual es publiquen les plantilles tipus de les escoles d'Educació Infantil i col·legis d'Educació Primària públics, de titularitat de la Generalitat, establix que, en determinats centres docents i en funció del nombre d'unitats, les ensenyances especialitzades a què es referix el paràgraf anterior han de ser impartides per professorat itinerant.
L'Orde de 26 de setembre de 2002 (DOGV de 08.10.2002), de la Conselleria de Cultura, Educació i Esport, regula el règim d'itinerància del professorat adscrit a centres docents públics d'ensenyança no universitària, de titularitat de la Generalitat.
L'Orde de 21 d'abril de 2009 (DOCV de 30.04.2009), de la Conselleria d'Educació, per la qual es modifica el catàleg d'unitats, el de llocs de treball docent, la denominació i altres aspectes, de determinats centres docents públics d'Educació Infantil, Educació Primària i Educació Especial, de titularitat de la Generalitat, introduïx les modificacions que s'arrepleguen en l'annex i establix, en l'apartat segon, que aquells centres docents el nombre d'unitats d'Educació Primària dels quals siga inferior a cinc, a més dels llocs de treball docent catalogats per la dita orde, disposaran d'un altre professorat especialista itinerant.
Per tot això, per a fer possible que durant el curs 2009/2010 les ensenyances establides pel vigent sistema educatiu es puguen impartir en aquells centres docents del nivell d'Educació Primària que no disposen en les seues plantilles dels mestres especialistes necessaris, es fa imprescindible crear llocs itinerants de treball docent especialitzat.
Vistos els expedients de planificació educativa i estudiades les propostes formulades per les direccions territorials d'Educació d'Alacant, Castelló i València; i acreditat que s'han realitzat els tràmits de conformitat amb allò que s'ha establit per les disposicions legals vigents.
Vista la proposta conjunta formulada pels directors generals d'Ordenació i Centres Docents, i de Personal, del dia 27 d'agost de 2009, i de conformitat amb esta.
Fent ús de les atribucions que em conferix l'article 28 de la Llei 5/1983, de 30 de desembre, del Consell,
ORDENE
Primer
Es creen els llocs de treball docent, amb caràcter itinerant, als centres públics indicats en l'annex de la present orde, d'acord amb les especificacions assenyalades en el citat annex.
Segon
La creació dels llocs a què es referix l'apartat anterior, ha d'entendre's referida únicament i exclusivament per al curs 2009/2010.
Tercer
Les funcions del professorat adscrit als llocs de treball docent creats per esta orde, es desenrotllaran de conformitat amb el que establix l'Orde de 26 de setembre de 2002 (DOGV de 8 d'octubre), de la Conselleria de Cultura, Educació i Esport, per la qual es regula el règim d'itinerància del professorat adscrit a centres docents públics d'ensenyança no universitària, de titularitat de la Generalitat.
Quart
La present orde s'inscriurà en el Registre de Centres Docents no universitaris de la Comunitat Valenciana.
Quint
Autoritze els directors generals de Règim Econòmic, d'Ordenació i Centres Docents, i de Personal, perquè, en l'àmbit de les competències respectives, adopten totes les mesures que siguen necessàries per al millor compliment del que disposa esta orde.
Sext
Esta orde produirà efectes a partir del dia del començament del curs escolar 2009/2010.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar potestativament un recurs de reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.
València, 28 d'agost de 2009
El conseller d'Educació,
ALEJANDRO FONT DE MORA TURÓN